王其勤

王其勤（），字時敏，號少月，湖廣荊州府松滋縣人，民籍，明朝政治人物。

 生平 
嘉靖三十一年（1552年）壬子科湖廣鄉試第六名舉人。二十三歲中式嘉靖三十二年（1553年）癸丑科會試第四十三名，三甲第十九名進士。工部观政，授直隶无锡知县，升南户部主事，历兵部员外郎、郎中。致仕家居，凡三十年卒。本邑祀鄉賢，無錫祀名宦。《松滋縣志》：王其勤，字時敏，嘉靖癸丑進士，授無錫知縣，時年甫十九，才氣銳敏，見倭勢方張，而邑治無城，視事即召父老議修築，皆默然相視，有難色。其勤笑曰：諸君稚我乎？保为諸君集此事。乃相度基址，而默計之。一日集众開工，則畚鍤繩索諸具皆自署中出，首撤公廨甃地之磚石，次及街衢，次及比屋之階砌，編排士民，督率版築，無敢拒違者，如期而成，不爽尋尺。未幾，倭大至，傍邑殘破，屠掠慘甚，而無錫屹然。民避難入城，其勤簡丁壯，授兵登陴，倭百計攻圍，随方應之，裕如也。間則出奇兵掩擊，殺傷俘獲無算，倭氣慑引去，不敢復犯。田賦積久叢奸，其勤履畝丈量，核出無糧之田七千餘石，由是賦均訟簡。擢南京户部主事，视榷淮關，歷遷至兵部郎中，致仕家居，凡三十年卒。本邑祀鄉賢，無錫祀名宦。其勤之去無錫任也，邑人士相率贈詩文，且授之梓，號《錫山攬袂集》。至萬曆中，士民復为建專祠，去思遺愛，至今赫然如新。

 家族 
曾祖王本義，知縣；祖父王相之，州同知；父王天章，母李氏。重慶下。弟王其賢（生员）。

参考文献

Category:王姓
Category:松滋人
Category:嘉靖三十一年壬子科湖廣鄉試舉人
Category:明朝工部觀政
Category:明朝无锡县知县
Category:南京戶部主事
Category:明朝兵部員外郎
Category:明朝兵部郎中